קוראים יקרים,

הוצאת כתר שמחה וגאה להציג לקורא העברי את ספרו של סיימון צ'ואה ג'ונסטון "בית הרעיות", רומן היסטורי יוצא דופן, המציג זווית לא מוכרת בהיסטוריה של העם היהודי.

הספר מספר את סיפורו של עמנואל בליליוס, סוחר אופיום ונצר למשפחה יהודית מבוססת בכלכותה, ואת סיפורן של שתי הנשים מעוררות ההשראה שאיתן בחר לחלוק את חייו: סימה, אשתו הראשונה, בת למשפחה יהודית עשירה המסרבת לתת לנכותה לקבוע את גורלה, ופרל, אישה סינית, בתו של שותפו העסקי של עמנואל, הצעירה ממנו בשנים רבות.

זהו רומן סוחף מלא בדמויות אנושיות להפליא, מלאות פגמים וחולשות אך גם בעוצמה, כוח רצון ואהבה אינסופיים. דמויותיהם של שלושה אנשים המנסים למצוא את מקומם בעולם ולהוכיח את יכולותיהם, על רקע תקופה סוערת ובתרבות הזרה לרובנו.

הסיפור העומד במרכז של 'בית הרעיות' מעורר השתאות אפילו יותר כשמגלים שהוא מבוסס על תולדות משפחתו של המחבר, אולם גם ללא התגלית המפתיע הזאת, זהו ספר מרתק שלא תוכלו להניח מהיד.

תתחילו לקרוא, מובטחת לכם הנאה רבה.

בברכה,

טליה מרקוס

עורכת ספרות מתורגמת

הוצאת כתר ספרים

הספר זמין בכל חנויות הספרים בישראל, ובאתר הוצאת כתר, לאלה הרוצים לרכוש אותו מחו"ל.